CELEX: 32014R1036
Language: bg
Date: 2014-09-25 00:00:00
Title: Регламент за изпълнение (ЕС) № 1036/2014 на Комисията от 25 септември 2014 година относно класирането на някои стоки в Комбинираната номенклатура

1.10.2014   
            
            
               BG
            
            
               Официален вестник на Европейския съюз
            
            
               L 287/6
            
         РЕГЛАМЕНТ ЗА ИЗПЪЛНЕНИЕ (ЕС) № 1036/2014 НА КОМИСИЯТА
   от 25 септември 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена във връзка със стоките, обхванати от настоящия регламент, но която не е в съответствие с настоящия регламент, да може да продължи да бъде ползвана от титуляря за определен срок съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 септември 2014 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на Генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Сглобка, представена като печатна платка с монтирани елементи, за вграждане в приемателен телевизионен апарат, включващ екран с течнокристална технология на изображението (LCD) и апарат за възпроизвеждане на образ и звук.
                  Сглобката включва следните интерфейси за свързване с външни апарати:
                  
                              —
                           
                           
                              вход за сигнал VGA,
                           
                        
                              —
                           
                           
                              вход за сигнали HDMI (поддържащ HDCP),
                           
                        
                              —
                           
                           
                              вход за видеосигнали RGB (конектори тип SCART),
                           
                        
                              —
                           
                           
                              вход за видеокомпонент,
                           
                        
                              —
                           
                           
                              вход и изход за CVBS видеосигнал,
                           
                        
                              —
                           
                           
                              вход и изход за аудиосигнал,
                           
                        
                              —
                           
                           
                              изход за сигнал от високоговорител,
                           
                        
                              —
                           
                           
                              гнездо USB.
                           
                        Сглобката включва също и няколко вътрешни интерфейса, например интерфейс за LVDS (диференциални сигнали с ниско напрежение) за свързване с екран с течнокристална технология на изображението и интерфейс към вътрешното захранващо устройство.
                  Сглобката не включва т.нар. „тунер“, включващ схеми за висока честота (блок ВЧ), схеми за междинна честота (блок МЧ) и схеми за демодулация (демодулиращ блок), за приемането на цифров телевизионен сигнал.
                  При представянето не е включен екранът с течнокристална технология на изображението.
                  Сглобката изпълнява няколко функции, като например преобразуване на аналогов в цифров сигнал, декодиране на видеосигнал (например MPEG 4), преобразуване на разделителната способност, декодиране на аудиосигнал, усилване на аудиосигнал, приемник HDMI и предавател на изходен сигнал LVDS за екран с течнокристална технология на изображението.
                  В допълнение към стандартните видео- или телевизионни сигнали, преобразувателят на разделителната способност също е в състояние да обработва няколко входящи разделителни способности от тип за автоматична машина за обработка на информация (до 1 920 × 1 080 пиксела) в собствената разделителна способност на екрана с течнокристална технология на изображението.
                  Сглобката може да възпроизвежда изображения и звук от USB памет.
               
               
                  8529 90 65
               
               
                  Класирането се определя от общи правила 1 и 6 за тълкуване на Комбинираната номенклатура, от забележка 2, буква б) към раздел XVI и от текста на кодове по КН 8529, 8529 90 и 8529 90 65.
                  Сглобката съдържа не само електронни компоненти, изпълняващи функция за възпроизвеждане на образ, но също и компоненти, изпълняващи допълнителни функции, като например предавател на изходен сигнал LVDS за екран с течнокристална технология на изображението и преобразувател на разделителната способност, който, благодарение на способността си да обработва няколко разделителни способности от тип автоматична машина за обработка на информация, е специално проектиран за приемателни телевизионни апарати, включващи екран с течнокристална технология на изображението. Тъй като сглобката съдържа повече компоненти (функции), отколкото са обхванати в позиция 8521, класирането в тази позиция като апарат за възпроизвеждане на образ и звук се изключва.
                  Тъй като липсва екран с течнокристална технология на изображението, класирането в подпозиция 8528 72 40 като приемателен телевизионен апарат с екран с течнокристална технология на изображението (LCD) се изключва.
                  Следователно сглобката следва да бъде класирана в код по КН 8529 90 65 като електронни сглобки, предназначени за апаратите от позиция 8528.